EVEL - English Votes for English Laws
Diskussionen om English Votes for English Laws (engelske stemmer for engelske love) i Storbritannien er en udløber af devolution (decentralisering) af en række politiske- og forvaltningsmæssige områder til selvstyre i Skotland, Wales og Nordirland, som blev gennemført i 1998. Det er især en reaktion på det såkaldte West Lothian-spørgsmålet, som mange mener giver skotske (og i princippet også walisiske og nordirske) medlemmer af parlamentet i London urimelig indflydelse på også rent engelske forhold samtidig med at skotterne har deres eget parlament i Edinburgh. Tanken med EVEL er, at parlamentet i London, når det drejer sig om lovgivning, der kun har effekt i England, skal samles uden deltagelse af medlemmer valgt i de tre selvstyreområder. Forslaget om EVEL er dog ikke blevet gennemført.
Se også devolution; West-Lothianspørgsmålet